**TÖÖVÕTULEPING nr 3.2-4/24/1344-1**

**Transpordiamet,** registrikoodiga 70001490, aadress Valge 4, 11413 Tallinn (edaspidi **Tellija**), mida volituse alusel esindab Transpordiameti tugiteenuste teenistuse direktor Reet Reili

ja

**Rehvid Pluss OÜ**, registrikoodiga 11339888, aadress Vana-Tartu mnt 74, 75312 Rae vald (edaspidi **Töövõtja**), mida esindab juhatuse liige Kristjan Suurekivi,

Tellija ja Töövõtja (edaspidi koos **Pooled** või eraldi **Pool**), sõlmisid töövõtulepingu (edaspidi **Leping**) alljärgnevas:

1. Lepingu ese
	1. Lepingu esemeks on Transpordiameti sõidukite rehvide vahetus ja hoiustamine Lõuna piirkonnas (edaspidi **Töö**), mida Töövõtja kohustub tegema vastavalt Lepingus ja Lepingu Lisades toodud tingimustele. Tööna käsitletakse kõiki töid ja toiminguid, sh Lepingus nimetamata töid ja toiminguid, mis on vajalikud Lepingus ettenähtud tulemuse saavutamiseks, samuti Töö vastuvõtmiseks vajaliku dokumentatsiooni vormistamisega seotud toiminguid.
2. Lepingu üldtingimused
	1. Lepingul on selle sõlmimise hetkel järgmised lisad:
		1. Lisa 1 – Tehniline kirjeldus.
		2. Lisa 2 – Töövõtja poolt esitatud hinnapakkumus ja teeninduskohtade loetelu.
		3. Lisa 3 – Tööde üleandmis- ja vastuvõtmisakti vorm.
	2. Pooled juhinduvad Lepingu täitmisel lisaks Lepingule ja selle lisadele ka Eesti Vabariigis kehtivatest õigusaktidest, eeskirjadest, standarditest ning vajadusel muudest vastava valdkonna tehnilistest dokumentidest.
	3. Leping on sõlmitud riigihanke „Transpordiameti sõidukite rehvide vahetus ja hoiustamine“ (viitenumber 280704) hanke 4. osa tulemusena.
	4. Kui Lepingus ei ole sätestatud teisiti, siis viiteid kindlale punktile, alapunktile või lisale tõlgendatakse viidetena Lepingu vastavale punktile, alapunktile või lisale. Lepingus on kasutatud pealkirju vaid viitamise lihtsustamise huvides ning neid ei arvestata Lepingu sätete defineerimisel, tõlgendamisel või piiramisel. Lepingus, kus kontekst seda nõuab, võivad ainsuses olevad sõnad tähendada mitmust ja vastupidi.
	5. Lepingu dokumentide vastuolude korral lähtutakse hilisemast dokumendist. Lepingu allkirjastamise hetkel olemasolevaid Lepingu dokumente loetakse samaaegseteks.
	6. Lepingu täitmise keel on eesti keel.
3. Tähtajad ja Töö üleandmine
	1. Töö tegemise periood on 36 kuud alates Töö tegemisega alustamisest. Töö tegemist alustatakse alates 15.09.2024. a. Kui Tellijast sõltuvatest või sõltumatustest asjaoludest ei ole Lepingut sõlmitud eelpool nimetatud kuupäevaks, siis algab 36-kuuline Töö tegemise periood kolmandal tööpäeval peale Lepingu jõustumist.
	2. Lepingu Lisa 1 Tehnilise kirjelduse punktis 3.1. nimetatud kohustuse täitmise kohta esitab Töövõtja Tellijale Lisa 3 kohase Tööde üleandmis- ja vastuvõtmisakti, mis vormistatakse Töövõtja hoiuruumis peale rehvide tarnimist, eelnevalt tarnimise aja Tellijaga kokku leppides.
	3. Juhul, kui Töö (sh Töö osa) vastuvõtmisel on Tellijal pretensioone Töö kvaliteedi ja/või Lepingule vastavuse osas, ei allkirjasta Tellija kontaktisik üleandmis- ja vastuvõtmisakti ning edastab Töövõtjale kirjalikult Töös ilmnenud vead ning puudused. Töövõtja kohustub vead ning puudused likvideerima 7 kalendripäeva jooksul alates Tellija poolt kirjaliku teate saamisest ja esitama parandatud Töö Tellijale (täiendav tähtaeg vastavalt võlaõigusseaduse § 114).
	4. Kui Töö (sh Töö osa) kontrollimisel selgub, et Töös on puudused, loetakse Töö tähtaegselt üle andmata. Tellijal on õigus kuni puuduste likvideerimiseni Töövõtja poolt keelduda Töö vastuvõtmisest ja selle eest maksmisest.
4. Poolte õigused ja kohustused
	1. Tellijal on õigus:
		1. igal ajal teha järelpärimisi Tööde tegemise hetke olukorra kohta ning kontrollida Töö tegemise käiku;
		2. pöörduda kolmandate isikute poole sõltumatu eksperthinnangu saamiseks Töö kvaliteedi kohta;
		3. kasutada õiguskaitsevahendeid (sh öelda Leping üles), samuti nõuda Lepingus sätestatud juhtudel leppetrahvi, kui Töövõtja ei pea kinni Lepingus, selle lisades või muudes Lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui Töövõtja ei täida või täidab mittevastavalt muid endale Lepinguga võetud kohustusi.
	2. Tellijal on kohustus:
		1. tasuda Töövõtjale nõuetekohase Töö teostamise eest vastavalt Lepingule;
		2. tasuda viivist vastavalt Lepingule.
	3. Töövõtjal on õigus:
		1. saada Tellijalt Töö tegemiseks vajalikku informatsiooni ja juhiseid;
		2. saada Töö eest Lepingus kokkulepitud tasu.
	4. Töövõtjal on kohustus:
		1. teha Töö vastavalt Lepingule;
		2. tagada Töö tegemisel vajaliku kvalifikatsiooniga tööjõu kasutamine ja kui konkreetsete tööde tegemiseks on õigusaktides kehtestatud nõuded, et vastavat tööd võivad teostada isikud, kellel on muuhulgas majandustegevuse teade, tegevusluba või registreering, siis tagada, et vastavaid töid teostaksid isikud, kellel on nõutud majandustegevuse teade, tegevusluba või registreering või muu dokument, mis annab isikule õiguse vastava töö tegemiseks;
		3. tagada, et kui Töövõtja tugines hankemenetluses kvalifitseerimise tingimuste vastavuse tõendamiseks teiste isikute vahenditele, siis teised isikud osalevad vahetult Lepingu täitmisel alltöövõtjana vähemalt osas, milles teiste isikute vahenditele tugineti;
		4. vastutada selle eest, et Töö oleks tehtud korrektselt ja kvaliteetselt;
		5. informeerida viivitamatult Tellijat Töö tegemise käigus tekkinud probleemidest;
		6. esitada 14 kalendripäeva jooksul alates Lepingu allkirjastamisest Poolte poolt Tellijale koopia kehtivast vastutuskindlustuslepingust, mille kohaselt kohustub Töövõtja Lepingust tuleneva varalise vastutuse kindlustama summas 25 000 eurot, märkides soodustatud isikuks Tellija. Kindlustuskaitse peab laienema nõuetele, mis esitatakse kindlustusvõtjale Lepingu täitmise aja jooksul. Juhul, kui Töövõtja poolt sõlmitud kindlustusleping peaks lõppema enne Lepingu täitmise aja lõppemist, kohustub Töövõtja esitama uue kindlustuspoliisi koopia enne kehtiva kindlustuslepingu lõppemist tagades katkematu kindlustuskaitse kuni Lepingu lõppemiseni.
		7. tasuda leppetrahvi vastavalt Lepingule.
	5. Pooltel on õigus Lepingust tulenevaid ja sellega seotud nõudeid ja kohustusi kolmandatele isikutele üle anda ainult teise Poole eelneval nõusolekul, mis on Lepinguga samas vormis. Mittekohaselt üle antud nõuete ja kohustuste osas jääb teise Poole ees vastutavaks nõuded ja/või kohustused üle andnud Pool.
5. Tasumine
	1. Tellija tasub Töövõtjale Lepingu täitmise eest alljärgnevalt:
		1. Lepingu tingimuste kohaselt teostatud rehvivahetuste eest tasumine toimub kalendrikuude kaupa. Tellija tasub Töövõtjale tehtud rehvivahetuste eest igakuiselt vastavalt Lepingu Lisas 2 Hinnapakkumuse jaotus esitatud rehvivahetuste ühikuhindadele.
		2. Rehvide hoiustamise eest tasub Tellija Töövõtjale kaks korda kalendriaastas, perioodi detsember kuni mai kuu eest ning perioodi juuni kuni november eest. Rehvide hoiustamise maksumust arvestatakse vastavalt hoiustamisel olevate ühikute arvule ja Lepingu lisa 2 Hinnapakkumuse jaotuses esitatud rehvide hoiustamise ühikuhinna maksumusele. Juhul, kui Lepingu täitmise perioodil muutub hoiustatavate rehvide kogus, muudetakse proportsionaalselt rehvide hoiustamise maksumust vastavalt hoiustamisel olevate rehvide ühikutele.
	2. Lepingu tingimuste kohaselt osutatud Töö eest tasub Tellija Töövõtjale esitatud arvete alusel 20 kalendripäeva jooksul pärast vastava arve saamist. Arved teostatud rehvivahetuste kohta esitatakse järgneva kalendrikuu esimese nädala jooksul, kaks korda aastas lisandub arvele järgneva rehvide hoiustamise perioodi maksumus, vastavalt Lepingu punktile 6.3. Arvel märgitud maksumused peavad olema esitatud sõidukite lõikes.
	3. Arve tuleb esitada masintöödeldaval kujul, e-arvena, mis vastab Rahandusministri 11.04.2017 määrusele nr 24 „Masintöödeldava algdokumendi juhendi kehtestamine“. Arve loetakse laekunuks selle Transpordiameti arvete halduskeskkonda laekumise kuupäevast. Mitteresidentidel tuleb pdf-formaadis arve saata meiliaadressile invoices@transpordiamet.ee või edastada see e-arvena rahvusvahelise Peppol süsteemi kaudu. Arvele tuleb märkida kontaktisiku nimi, Lepingu number ja riigihangete registri hankelepingu osa viitenumber 280704 002 000 004.
6. Poolte vastutus
	1. Töövõtja on kohustatud hüvitama Lepingu mittetäitmise või mittekohase täitmisega Tellijale tekitatud kahju ja Tellija poolt seoses Töövõtja poolse Lepingu rikkumisega tehtud kulutused.
	2. Tellija kohustub Töövõtjale lepingu rikkumise korral hüvitama Lepingu rikkumisega tekitatud kahju ning Töövõtja poolt Tellija poolse Lepingu rikkumisega seoses tehtud kulutused.
	3. Töövõtjal on õigus nõuda Tellijalt viivist tasumisega viivitamise korral 0,2% tähtaegselt tasumata arve summast iga tasumise tähtpäeva ületanud päeva eest.
	4. Tellijal on õigus rakendada sanktsioonina leppetrahvi iga rikkumise korral kuni 1 500 eurot, kokku mitte rohkem kui 4 500 eurot, kui Töövõtja on rikkunud oma Lepingulisi kohustusi. Leppetrahvinõude või teate leppetrahvinõude esitamise kavatsusest peab Tellija Töövõtjale esitama 6 kuu jooksul kohustuse rikkumise avastamisest arvates.
	5. Juhul kui Töövõtja rikub Lepingus sätestatud tähtaegu, on Tellijal õigus nõuda Töövõtjalt leppetrahvi 30 eurot iga viivitatud päeva eest. Leppetrahvinõude või teate leppetrahvinõude esitamise kavatsusest peab Tellija Töövõtjale esitama 6 kuu jooksul kohustuse rikkumise avastamisest arvates. Tähtaegade ületamise korral ei kohaldu eelmises punktis sätestatud leppetrahvi piirmäär.
	6. Pooled on kokku leppinud, et Töövõtja kohustub hüvitama Lepingu täitmise käigus tekkinud kahju kolmandatele isikutele. Töövõtja kohustub oma kulul esindama Tellijat Lepingu alusel täidetavate ülesannete või toimingutega seotud kõigis vaidlustes (sh kohtuvaidlustes) kolmandate isikutega ning kandma kõik sellega kaasnevad menetluskulud.
	7. Tellija võib Töö Lepingu tingimustele mittevastavusele tugineda seaduses sätestatud aegumistähtaja jooksul.
7. Poolte kontaktisikud
	1. Töövõtja kontaktisik: Kimmo Kristiansen, tel.: (+372) 5666 6059, e-post: kimmo@rehvidpluss.com;
	2. Tellija kontaktisik: Kadri Niinesalu, tel: (+372) 5344 8455, e-post: Kadri.Niinesalu@transpordiamet.ee.
8. Lepingu kehtivus
	1. Leping jõustub selle allkirjastamisel ja kehtib kuni Lepingust tulenevate kohustuste täitmiseni.
	2. Tellija võib Lepingust taganeda ning nõuda leppetrahvi kuni 1500 eurot, kui Töövõtja rikub oluliselt oma õigusaktidest või Lepingust tulenevaid kohustusi. Tellija võib Lepingu üles öelda võlaõigusseaduses ettenähtud korras. Tellijal on õigus nimetatud summa maha arvata Töövõtjale tasumisele kuuluvast summast.
	3. Töövõtja võib Lepingust taganeda, kui Tellija rikub oluliselt Lepingu tingimusi. Sellisel juhul on Tellija kohustatud Töövõtjale hüvitama Töövõtja poolt Lepingu täitmisel tehtud kulutused.
	4. Leping loetakse koheselt lõppenuks, kui Töövõtja tegevus lõpeb või kuulutatakse välja Töövõtja pankrot.
9. Teated
	1. Pooltevahelised Lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi.
	2. Informatsioonilist teadet võib edastada telefoni teel.
	3. Kirjalikud teated saadetakse Lepingu Pooltele e-posti teel, selle võimaluse puudumisel antakse Lepingu Pooltele üle allkirja vastu või saadetakse postiga registrijärgsel aadressil. Kui ühe Poole teade on teisele Poolele saadetud Lepingus märgitud e-posti aadressile, loetakse see kättetoimetatuks järgmiseks tööpäevaks.
10. Muud tingimused
	1. Lepingut võib muuta kooskõlas kehtivate õigusaktidega. Kirjalikult vormistamata Lepingu muudatused on tühised.
	2. Kõik Lepingu tõlgendamisest või täitmisest tulenevad vaidlused püütakse lahendada Lepingupoolte vaheliste läbirääkimiste teel. Kokkuleppe mittesaavutamisel lahendatakse vaidlus Harju Maakohtus vastavalt Eesti Vabariigis kehtivatele õigusaktidele.
	3. Kõigis küsimustes, mis ei ole reguleeritud Lepinguga, juhinduvad Pooled Eesti Vabariigi vastavatest õigusaktidest.
	4. Leping allkirjastatakse Poolte poolt digitaalselt.
11. Isikuandmete töötlemine
	1. Lepingu täitmisega seotud isikuandmete töötlemisel tuleb rakendada asjakohaseid tehnilisi ja korralduslikke meetmeid sellisel viisil, et töötlemine vastab isikuandmete kaitse üldmääruses (GDPR) ja isikuandmete kaitse seaduses sätestatud nõuetele (edaspidi koos: **Isikuandmete õigusaktid**).
	2. Volitatud töötlejal (Töövõtjal) on keelatud kaasata teist volitatud töötlejat ilma vastutava töötleja (Tellija) eelneva konkreetse või üldise kirjaliku loata.
	3. Lepingu alusel töödeldakse Lepingu esemega seotud isikute isikuandmeid.
	4. Lepingu alusel töödeldakse isikuandmeid eesmärgiga täita Leping ja saavutada ettenähtud tulemused.
	5. Lepingu alusel töödeldakse isikuandmeid üksnes Lepingu kehtivuse ajal.
	6. Volitatud töötleja on lisaks isikuandmete õigusaktides sätestatule kohustatud:
	7. töötlema isikuandmeid vajaliku hoolsusega ja ainult ulatuses, mis on vajalik Lepingus kokkulepitud teenuse osutamiseks;
	8. töötlema isikuandmeid ainult vastutava töötleja dokumenteeritud juhiste alusel;
	9. hoidma Lepingu täitmisel teatavaks saanud isikuandmeid konfidentsiaalsena;
	10. täitma andmeturbe seaduslikke nõudeid ja rakendada andmete kaitseks piisavaid ning kaasaegseid kaitsemeetmeid;
	11. aitama vastutaval töötlejal täita kohustusi seoses andmesubjektide esitatud taotlustega;
	12. aitama vastutaval töötlejal täita GDPR artiklites 32–36 sätestatud kohustusi, võttes arvesse isikuandmete töötlemise laadi ja volitatud töötlejale kättesaadavat teavet;
	13. pärast andmetöötlusteenuse osutamise lõppu kustutab kõik isikuandmed ja kustutab olemasolevad koopiad;
	14. teeb vastutavale töötlejale kättesaadavaks kogu teabe, mis on vajalik GDPR artiklis 28 sätestatud kohustuste täitmise tõendamiseks, ning võimaldab vastutaval töötlejal või tema poolt volitatud muul audiitoril teha auditeid, sealhulgas kontrolle, ja panustab sellesse;
	15. järgima isikuandmete õigusaktides sätestatud tingimusi teise volitatud töötleja kaasamiseks.
12. Poolte allkirjad

Tellija: Töövõtja:

Reet Reili Kristjan Suurekivi

tugiteenuste teenistuse direktor juhatuse liige

*/allkirjastatud digitaalselt/ /allkirjastatud digitaalselt/*

# Lisa 3

# TÖÖ ÜLEANDMIS- JA VASTUVÕTMISAKT

Käesolevaga **………..** annab üle ja Transpordiametvõtabvastu kooskõlas lepinguga “………….”, mis on sõlmitud ........................................., alljärgneva töö:

\_\_\_ etapi tööd vastavalt järgnevale kirjeldusele:

Tööde teostamise periood ….........

Üleantavate eksemplaride arv:

Digitaalselt esitatud andmed:

Märkused:

Tellija kontaktisik: Töövõtja kontaktisik:

*/allkirjastatud digitaalselt/ /allkirjastatud digitaalselt/*